Ραϊμόν Ετιέν

Ο Ραϊμόντ Ετιέν γεννήθηκε στη Κωνσταντινούπολη. Η μητέρα του λεγόταν Αναίς και ήταν Γαλλίδα. Ήταν Χριστιανός Καθολικός. Αποτέλεσε το πρώτο ξένο ποδοσφαιριστή του ΠΑΟΚ και επισήμως τον πρώτο επαγγελματία ποδοσφαιριστή στην Ελλάδα.Η άφιξη του Ραϊμόν Ετιέν στη Θεσσαλονίκη

 Καριέρα 
Υπήρξε αθλητής της ομάδας Πέρα Κλουμπ, σωματείο που διατηρούσε στενές σχέσεις με τον ΠΑΟΚ καθώς αρκετοί από τους ιδρυτές του ήταν νωρίτερα αθλητές και μέλη του Πέρα Κλουμπ. Το 1928 δυο χρόνια μετά την ίδρυση του ΠΑΟΚ αποκτήθηκε από το σύλλογο και έγινε ο πρώτος αλλοδαπός επαγγελματίας ποδοσφαιριστής.Νίκος Μπογιόπουλος-Δημήτρης Μηλάκας, Ποδόσφαιρο-Μια θρησκεία χωρίς απίστους, Αθήνα, εκδόσεις Λιβάνη, 2005, σελ. 197 Στις 5 Σεπτεμβρίου του 1928 υπέγραψε το πρώτο επαγγελματικό συμβόλαιο στην Ελλάδα με αμοιβή 4.000 δραχμές υπό τον όρο ότι το ποσό αυτό θα μειωνώταν αν έβρισκε δουλειά.

Αγωνίστηκε για πρώτη φορά με τον ΠΑΟΚ στις 15 Νοεμβρίου του 1928 στη νίκη εναντίον του  Θερμαϊκού και σημείωσε 2 γκολ. Στις 3 Μαρτίου του 1929 ο ΠΑΟΚ έχανε από τον Άρη με σκορ 3-0 πέντε λεπτά πριν το τέλος του αγώνα όμως με γκολ του Ετιέν κατάφερε να ισοφαρίσει πριν τη λήξη.

Συμμετείχε στο Πρωτάθλημα Μακεδονίας της ίδιας χρονιάς στο οποίο ο ΠΑΟΚ ισοβάθμησε με τον Άρη στην πρώτη θέση και ο τίτλος του πρωταθλητή κρίθηκε σε αγώνα μπαράζ. Ο Ετιέν ισοφάρισε το σκορ (1-1) στον αγώνα και χρειάστηκε και δεύτερη αναμέτρηση για τον τίτλο. Στον επαναληπτικό αγώνα ο Ετιέν σκόραρε και πάλι όμως το γκολ του δεν στάθηκε αρκετό για τον ΠΑΟΚ που ηττήθηκε με 4-3.Γιαννάτος Σ., Για Πάντα Πρωταθλητές, τόμος 6, Άρης Ποδόσφαιρο - Μπάσκετ, ΣΚΑΪ βιβλίο, Αθήνα, 2009, σελ.15 Αναδείχθηκε πρώτος σκόρερ με 8 γκολ στο Πρωτάθλημα Μακεδονίας του 1930.Γιαννάτος Σ., Για Πάντα Πρωταθλητές, τόμος 6, Άρης Ποδόσφαιρο - Μπάσκετ, ΣΚΑΪ βιβλίο, Αθήνα, 2009, σελ.16

Ο Ετιέν αγωνίστηκε για 6 χρόνια στην ομάδα του ΠΑΟΚ και υπήρξε ένας από τους πιο αποτελεσματικούς σκόρερ της εποχής του. Αγωνίστηκε σε 44 παιχνίδια πρωταθλήματος και σημείωσε 38 γκολ. Τα 34 από τα γκολ του σημειώθηκαν σε παιχνίδια πρωταθλήματος Θεσσαλονίκης και τα 4 σε αγώνες πρωταθλήματος Ελλάδας. Είναι ο 4ος σκόρερ στα τοπικά πρωταθλήματα στην ιστορία του συλλόγου, πίσω από τους Καλογιάννη (42 γκολ σε 56 παιχνίδια),  Κουϊρουκίδη (38 γκολ, σε 57 παιχνίδια) και Λευτέρη Παπαδάκη (36 γκολ σε 93 ματς).

Ήταν επίσης μέλος τη Μικτής Θεσσαλονίκης. Στο πρώτο παιχνίδι που έγινε για το  πρωτάθλημα πόλεων στο γήπεδο του Ηρακλή Θεσσαλονίκης, οδήγησε τη Μικτή Θεσσαλονίκης σε νίκη με 4-3 επί της Μικτής Πειραιά των αδερφών Ανδριανόπουλων, σημειώνοντας 3 γκολ.

 Παραπομπές 

Κατηγορία:Γάλλοι ποδοσφαιριστές
Κατηγορία:Ποδοσφαιριστές ΠΑΟΚ
Κατηγορία:Επιθετικοί ποδοσφαιριστές